السلام عليكم ورحمة الله وبركاته. اهلا بحضراتكم في المقطع رقم تلتمية تمانية وخمسين مقاطع حظر التجول. والحلقة رقم تسعة من حلقات تدبر سورة الاحزاب ارجو من حضراتكم تيجوا من صباح الخير
طبعا احب اقول ان في تعليقات كتير جدا جت على حلقة امبارح اللي عشنا فيها مع امهاتنا زوجات النبي صلى الله عليه وسلم وحبيباته امهات المؤمنين اه ناس كتير علقت ايجابيا على الحلقة وعجبتها
وآآ شفنا التربية الربانية اللي نالوها من الله آآ ايتين امبارح كانوا على النفقة. يعني المصروف بتاع البيت اللي كانوا بيطالبوا بسيادته وتم تأخيرهم بين الدنيا وبين البقاء كزوجات للنبي صلى الله عليه وسلم
لان زوجاته مش هيعيشوا عيشة الاثرياء وآآ الايتين اللي بعدهم كان عن ان هم لهم وضع خاص بحيس ان عقوبة الواحدة منهم ضعف عقوبة المرأة العادية الحرة وكذلك ثوابها ضعف المرأة العادية
وهم وضعهم خاص نقرا كده ايات امبارح بسرعة عشان نسترجع اعوذ اقرا معي التمانية وعشرين لتسعة وعشرين. اعوذ بالله السميع العليم من الشيطان الرجيم. يا ايها النبي قل لازواجك ان كنت
ثم تردنا الحياة الدنيا وزينتها فتعالين امتعكن واسرحكن سراحا جميلا. وان كنتن تردن الله ورسوله والدار الاخرة فان الله اعد للمحسنات منكن اجرا عظيم يا نساء النبي من يأتي منكن بفاحشة مبينة
يضاعف لها العذاب ضعفين. وكان ذلك على الله يسيرا ومن يقنط منكن لله ورسوله وتعمل صالحا يؤتيها اجرها مرتين. واعتدنا لها رزقا كريما يعني يضاعف لها العذاب ضعفي وبرضو نؤتيها اجرها مرتين. نبدأ بقى تدبر النهاردة بتلات ايات عن التعامل مع الرجال
اقرا معي الاية اربعة التلاتة اتنين وتلاتين تلاتة وتلاتين واربعة وتلاتين هي دي الآية بتاعة يا نساء النبي لستن كاحد من النساء ان اتقيتن فلا تخضعن بالقول فيطعن مع الذي في قلبه مرض
وقلن قولا معروفا وقرن في بيوتكن ولا تبرجن تبرج الجاهلية الاولى. واقمن الصلاة واتينا الزكاة واطعنا الله ورسوله انما يريد الله ليذهب عنكم الرجس اهل البيت ويطهركم تطهيرا واذكرن ما يتلى على واذكرن ما يتلى في بيوتكن من ايات الله والحكمة
ان الله كان لطيفا خبيرا اولا لان الموضوع اللي جاي حساس وممكن المرأة تفهم منه ان علشان الموضوع يخص الستر وعدم التعامل مع الرجال بانفتاح ان اللي بيقول لها كده بيبقى شاكك فيها وفي اخلاقها
لأ ما تفهموش كده. فكان لازم البداية يكون فيها التودد اكثر اقرا معي اتنين وتلاتين كده يا نساء النبي رفع لقدرهم يا زوجات النبي يا زوجات خاتم الانبياء يا زوجات خير البرية
وده نفس النداء اللي ناداهم ربنا به في الاية تلاتين. اقرا الاية تلاتين كده عشان تتذكر يا نساء النبي من يأتي منكن بفاحشة لكن مبينة يضاعف لها العذاب ضعفين. فرفع قدرهم عشان يقول لهم ان ايه؟ العقوبة مضاعفة ايضا
لكن في الاية اتنين وتلاتين زاد كمان على هذا النداء بايه بقى؟ يا نساء النبي لستن كاحد من النساء لما اقول لطالب في الجامعة انت مش زي اي طالب تاني
يبقى انا باثني عليه لستن كاحد من النساء مسئوليتكم اكبر مسئولية مسؤولية اكبر من اي امرأة في الدنيا كمل معي ان اتقيتن فلا تخضعن بالقول فيطمع الذي في قلبه مرض
فلا تخضعن بالقول. في ناس فاهمين ان الخضوع بالقول هو الكلام بصوت رقيق اقترحوا ان المرأة عشان صوتها اصلا رقيق تضع اصبعها في فمها حط صباعك في بوقها وهي بتتكلم علشان تطجن
وصوتها ما يبقاش رقيق فتطجن وهي بتتكلم والله في في ناس قالوا كده ولذلك حرموا قراءة المرأة للقرآن بصوت عالي قدام الناس عشان ما تبقاش بتخضع بالقول دي طبعا سذاجة شديدة جدا
اطلع للاية اربعة وتلاتين هات الاية اربعة وتلاتين. واذكرن ما يتلى في بيوتكن من ايات الله والحكمة. يعني ربنا طلب منهم ان هم يقرأ القرآن للناس ويقولوا للناس يعلموا الناس الحكمة اللي هي السنة
ازا كان ربنا هو اللي بيقول لهم فلا تخضعن بالقول. يبقى ازاي قراءة القرآن ممكن تبقى خضوع بالقول. ازاي كان هو اللي قال لهم فلا تخضعن بالقول. هو هو اللي بيقول لهم واذكرن ما يتلى في بيوتكن من ايات الله
الحقيقة اللي بيقول على قراءة المرأة للقرآن بصوت مرتفع خضوع بالقول في حقيقة الامر هو بيسيء للقرآن بعدم فهم لمعنى الخضوع بالقول الخضوع بالقول وانا اقول كلام يوري ان انا خاضع
يعني اقول لحد ايه اؤمرني حضرتك انا تحت امرك تحب اعمل لك اي حاجة ده اسمه خضوع بالقول. نوع من الادب في الكلام تذلل للمؤمنين ده ادب ربنا بيصف المؤمنين في سورة المائدة فسوف يأتي الله بقوم يحبهم ويحبونه
ذلة على المؤمنين اعزة على الكافرين. اذلة يعني بيتذلل للمؤمنين هنا تحت امرك اؤمرني باي حاجة تحب اعمل اي حاجة لحضرتك انا هاعملها لك فتذلل هذا التذلل من المؤمنين جيد الا بين المرأة والرجل الاجنبي
اجنبي مش يعني امريكاني اجنبي يعني مش محرم يعني يجوز انه يتزوجها لو هي مش متزوجة يعني مش ابوها ولا اخوها ولا عمها ولا خالها ده معنى كلمة اجنبي مش محرومين
ما ينفعش امرأة تقول لراجل انا تحت امرك تحب اعمل لك اي حاجة هي ما تقصدش وهو لو نضيف من جوة هتعدي وبتحصل كتير في مجتمعنا وبتعدي الا لو هو مش نضيف من جوة
لو في قلبه مرض هيقول بس السنارة غمزت عايزة تعمل علاقة معي يا ريت انا تحت امرك ما هي قالت لي باعمل لك اي حاجة؟ ما هي قالت لي اؤمرني اي حاجة تحب الله
الاية اقرا الاية معي تاني. ان اتقيتن فلا تخضعن بالقول فيطمع الذي في قلبه مرض يعني المشكلة مش فيكم يا نساء يا اللي بتتكلموا على طبيعتكم وبالالفاظ والتعبيرات السائدة في مجتمعكم. المشكلة ان في رجال في قلبها مرض
لو قلنا واحد من كل عشر رجالة هيفتكر انك تقصدي حاجة مش صح طب ما دي نسبة مش قليلة يبقى حكمة ربنا انه يقول لك تبقي حريصة في كلامك مع الرجال. وده مش عيب فيك ومش عدم ثقة فيك
ده عيب فيهم هم بنسبة من الرجال في قلبها مرض بس ربنا فرض عليك تخلي بالك في يا جماعة ثقافات بتستخدم تعبيرات زي مسلا انت لو نزلت تشتري زلابية في اسكندرية تفطر بها
ورجعت بيتكم هتسمع خمس ست مرات يا عفن يعني الست اللي بتقلي الزلابية هتسألك عاوز زلابية بكام يا عسل؟ هتقول لها عايز بعشرة جنيه هات الفلوس يا عسل هتديها عشرين جنيه. تقول لك اتفضل يا عسل الزلابية اهي والباقي بتاعك يا عسل
هتسمعها خمس ست مرات لان هم سلوا بلدهم كده. السقافة كده. عادي الكلمة دي عندهم يا ستي ما تقصدش حاجة لكن لو واحد في قلبه مرض هيفتكر نفسه عسل وتاني يوم بقى هيروح بقى لابس الحتة الايه عشان يروح يشتري زلابية من السجن وهو في دماغه ان في حاجة. هنا بقى الاية بتقول لها ايه؟ ان اتقيتن فلا
تخضعن بالقول فيطمع الذي في قلبه مرض. بلاش الكلام اللي له معنيين. بلاش الكلام اللي ممكن يتفهم غلط استاز حلوة يا حاج حلوة يا اخ حلوة طيب المرأة اللي تحرص في كلامها مع الرجال
فلا تخضع بالقول للرجال. تبقى بتمارس ايه بص في الاية واكتب لي في التعليقات. خد تلاتين سانية. عشرين سانية كفاية. مم التي لا تخضع للرجال بالقول بتمارس ايه؟ اكتبوا لي في التعليقات
ايه اللي صح بتمارس ايه يا جماعة؟ ما لكم تعالوا نشوف الجماعة بتوع اليوتيوب بيقولوا ايه التقوى ايوة كده يا جماعة بتوع اليوتيوب دول جامدين جدا. التقوى يا جماعة في ايه
التقوى تمام كده. ليه عشان ربنا قال ان اتقيتن فلا تخضعن بالقول. يبقى اللي بتخلي بالها في الكلام ولا تخضع بالقول مع الرجال. وتخلي بالك في الكلام دي سنتقية بتتخذ امهات المؤمنين مثل اعلى
يبقى حضرتك وحضرتك وحضرتك ما تخضعوش بالقول يا جماعة. شفتم تدبر الاية بيعمل فينا ايه؟ دي بقى اسمها تربية. احنا دلوقتي بنعرض نفسنا للقرآن عشان يربينا. فالقرآن عمال يشع علينا تربية بالطريقة دي. نقعد نتأمل الاية كده وبالراحة. بقى لنا ربع ساعة بنتكلم في اية واحدة ورانا ايه
ورانا ايه ؟ بس خلي الاية اتغيرنا. طيب هييجي بقى واحدة من اللي عاوزين الراجل والست يبقوا زي بعض بالزبط في كل حاجة تقول لي ايه؟ يعني احنا نبقى قلالات الزوق يعني يعني نرد على الراجل بقلة زوق هو ده اللي
عايزينه يا فندم فين قلة الذوق؟ كملي الاية الاية بترد عليك ان اتقيتن فلا تخضعن بالقول فيطمع الذي في قلبه مرض وقلن قولا معروفا. ما حدش قال الزوق هو يا اما تقولي له يا عسل يا اما تقولي له يا روح آآ خالتك! ما ينفعش
رفاكر يا استاز وقلنا قولا معروفا. ما حدش طلب من حد بديل الزوج اقرا معي اية تلاتة وتلاتين وقرن في بيوتكن ولا تبرجن تبرج الجاهلية الاولى واقمنا الصلاة واتين الزكاة واطعنا الله ورسوله انما يريد الله ليذهب عنكم الرجس اهل البيت
يطهركم تطهيرا وقرن في بيوتكن لها قراءتين. وقرن في بيوتكن يعني استقروا في بيوتكم ما تخرجوش. هذا امر خاص بامهات المؤمنين فقط وفيه سبع ائمة من من القراء العشرة قرؤوها وقرن في بيوتكن من الوقار
يعني خليكم بوقاركم في بيوتكم وكل حاجة هتيجي لكم دليفري. ما فيش خروج للسوق خليكم بوقاركم في بيوتكم. ده امر خاص بامهات المؤمنين ان الايات دي فيها جانب اخر طبعا واضح ان عمرو حسني يقول يا نساء النبي لستن كاحد من النساء. فما ينفعش حد يجي على الاوامر اللي فيها
ويقول دي تمشي على كل النساء. لأ مش كلها لكل النساء. بعضها لكل النساء وبعضها لامهات المؤمنين بس الايات دي فيها جانب اخر هنشوفه دلوقتي وهي ان مطلوب من المسلمين يتعاملوا باحترام اكتر مع بيوت النبي عليه الصلاة والسلام. ويعطوها
يا حرمتي ان كان بدأ رجل المسلمين تيجي على بيوت النبي كتير يعني في موطأ الامام مالك ان لما المسجد ضاق بالناس بقت الناس تخش تصلي في بيوت النبي افتح الباب وتخش صلي
الاية تلاتة وخمسين ذكرت انهم كانوا بيدخلوا ياكلوا ويفضلوا قاعدين قال مستنيين ياخدوا درس. انتم متخيلين بقى الرسول عليه الصلاة والسلام عنده كان تسع نساء في نفس الوقت لو في التسع بيوت الناس بتاكل تلات وجبات مطلوب منه يخش يدي دروس هنا وهنا وهنا وهنا ايه ده انتم داخلين تاكلوا وتمشوا
الاية دي نسبت البيوت للنساء مش للنبي قالت وقرن في بيوتكن. ما قالتش وقرن في بيوت النبي. البيت بيت الست البيت بيت المرأة ولا تخرجهن من بيوتهن ولا يخرجن وقرن في بيوتكن فصارت تسمى باسمائهم بعد كده باسمها حجرة عائشة
حفصة حجرة صفية. فده اعطى خصوصية اكتر لهذه البيوت وهنشوف في الاية تلاتة وخمسين ان بعد كده ضرب الحجاب عليهم كمان الحجاب في الشرع مش يعني الحجاب اللي الستات بتلبسه على راسها ده لا لا لا
ده اسمه خمار حتى الايشارب اسمه خمار. لانه بيغطي الرأس. انما الحجاب يعني ستارة بلاك اوت بين الست وبين الراجل ما بيتكلموا من ورا حيطة حجاب يعني ساتر كامل امهات المؤمنين ضرب الحجاب بينهم وبين الرجالة. اللي عايز يكلمها يكلمها من وراء ستارة ما بتبينش حاجة خالص
الايات دي بتعمل حرمة لبيوت النبي صلى الله عليه وسلم كمل الاية معي عموما وقرن في بيوتكن. اقعدوا في البيت ما تخرجوش ولا تبرجن تبرج الجاهلية الاولى التبرج هو اظهار المفاتن
اي الاشياء التي يفتتن بها الرجال في المرأة والقرآن وصف التبرج انه من اعمال الجاهلية اذا كان للرجال الاجانب مش للزوج طبعا لان المرأة بترخص نفسها وتقلل من نفسها بحيث تصبح اداة لانتاع الرجال
يعني لو الرجالة بتحب تنظر وبتستمتع بالنظر الى جزء معين في جسم المرأة. المفروض المرأة تغطيه ولا تكشفه لا المرأة تقول انا لست للاستعمال العام انا مش غط مين ده اللي كل ما يحس ان عنده اكتئاب ييجي يبص علي؟ لا لا لا لا. المرأة في الاسلام لها دور اكبر بكتير جدا من انها تبقى مجرد لتسلية الراجل. لا لا لا
الكلام ده في حتة تانية مش عندنا ففي حقيقة الامر اللي بيحرر المرأة هو الزي الشرعي. اللي بيحررها من الرجل اللي بيستخدمها للمتعة لمتعة نفسه يعني اصحى كده وفوق لنفسك. انا لا هادلعك بالكلام
ولا هخضع لك بالقول ولا هبسط عينيك واوريك اللي بتحب تبص عليه الكلام ده كان في الجاهلية يا بابا هو ده هو ده اللي الاسلام عايز يقوله للمرأة المرأة تقف وتبقى فخورة ان الاسلام محرر تقول له انا اكتر من كده انا الاسلام حررني
الكلام ده اللي يخص عدم التبرج مش لامهات المؤمنين. امهات المؤمنين خلاص ما بيخرجوش من البيت ومضروب الحجاب الرجالة خلاص ده بقى الكلام اللي المرأة المسلمة التانية ده الكلام للنساء المسلمات عموما مش امهات المؤمنين كمان. امهات المؤمنين ما فيش خالص ما فيش غيرها شئون اصلا خلاص
كمل الاية تلاتة وتلاتين. وقرن في بيوتكن يا امهات المؤمنين وبقية النساء بقى ولا تبرجن تبرج الجاهلية الاولى وللكل برضو واقمن الصلاة واتينا الزكاة. اقمنا الصلاة طبعا فاهمين لكن اتينا الزكاة
هو انا علي زكاء ده انا ست يعني لو جوزي بيدفع زكاة ده مش كفاية؟ لا يا ماما مش كفاية الاسلام حررك حضرتك. انت اصبح لك شخصية مستقلة بذمة مالية مستقلة
يعني اما تقعدي كده تمسكي ايدك وتقعدي تحسبي الزكاة بتاعتك بالالة الحاسبة دي عبادة بتاخدي عليها سواب لوحدها. ايه رأيك بقى كل قرش بتطلعيه بتاخدي عليه ثواب جوزك مش في الصورة خالص في المسألة دي
موضوع ان الذمة المالية بتصبح واحدة. لما الرجل والمرأة يتجوزوا ده في المجتمعات الغربية المجتمعات الغير اسلامية اللي المرأة فيها بتفقد هويتها حتى اسمها بتفقده اسم عيلتها بتفقده. بيصبح اسمها مسيس براون
يا سلام عارفة ده معنا ايه ان بجوازك اصبحت ملكه زي القمى ملك يمين الغرب اتنين بيتغير اسمهم العبد والزوجة يعني لما واحد يروح كده اكسر كده ولا يشتري عبد كلمة سيركوس او سيركت او سيركل معناها مكان لشراء
عبيد عشان تبقوا عارفين كان العبيد بيتحط في وفي دايرة والناس بتمشي تشتري منهم فلما حد يروح يشتري عمد اشترى العبد بياخد اسم العيلة الجديدة. بيتغير اسمه كل ما يتباع
والزوجة ايضا بتاخد اسم العيلة بتاعة جوزها برضو اقول لكم اكتر من كده الزوجات كانت تباع كالعبيد لغاية منتصف القرن التاسع عشر اكتب كده وايف سيلنج على جوجل. واتفرج على المسخرة اللي كانت بتحصل في اوروبا
يعني واحد متجوز ياخد مراته يبيعها زي الانا بالزبط اسمها حتى اسمها فقدته لما اتجوزته ما عندهاش خالص املاك اصلا انما في الاسلام المرأة تتزوج النبي عليه الصلاة والسلام نفسه ويفضل اسمها خديجة بنت خويلد. ويفضل اسمها عائشة بنت ابي بكر. ويفضل اسمها آآ
ام حبيبة آآ آآ بنت ابي سفيان. زعيم قريش كان وفضل اسمها زي ما هي احتفظ بشخصيتها تحتفظ باسمها. يبقى لها ذمة مالية مستقلة. تقدم اقراراتها الضريبية لربنا كل سنة باخراج الزكاة
بصرف النزر بقى عن الراجل خالص كمل الاية تلاتة وتلاتين معي. ليلتنا فلة. واتينا الزكاة واطعن الله ورسوله انما يريد الله ليذهب عنكم الرجس اهل البيت ويطهركم تطهيرا اهل البيت
الاية دي اهل البيت هم مين؟ نساء النبي. زوجات النبي. ربنا اذهب عنهم الرجس وربنا بنفسه طهرهم تطهيرا. يبقى واحد ييجي يكره زوجة النبي ويدعي انه من شيعة اهل البيت
ازاي بتحب اهل البيت واهل البيت اهم انت ما في ناس بتكره السيدة عائشة وبتكره السيدة حافصة وبيشتموهم. ويدعوا ان هم شيعة ال البيت انتم بتكرهوا ال البيت كده! ما هو واضحة ازاي! السياق كله عن زوجات النبي. نساء النبي. قال لهم انتم اهل البيت
في ايه وضوح اكتر من كده اقرا الاية اربعة وتلاتين. واذكرن ما يتلى في بيوتكن من ايات الله والحكمة. ان الله انا لطيفا خبيرا امرهم بقراءة القرآن وتعليم الناس الحكمة. يعني السنة سنة النبي عليه الصلاة والسلام. مين اللي قال لنا اداب النبي صلى الله عليه وسلم كزوج
في علاقة الزوجية وفي تطهرو الطهارة في اشياء خاصة جدا كتيرة جدا مين اللي حكاها لنا؟ زوجات النبي عليه الصلاة والسلام علشان كده كان لازم يتكلموا من وراء حجاب ما ينفعش يبقى فيه ما ينفعش تبقى تبقى امرأة والرجالة قاعدين حواليها وباصين لها في عينيها وباصة لهم في عينيهم
وبتكلمهم في اشياء خاصة جدا لأ هتتكسف اتستحي انها تشرح اشياء معينة الام محتاجة تعرفها. اضرب حجاب ما حدش هيشوفكم اتكلموا براحتكم قولوا لنا كل حاجة احنا محتاجين نتعلم فلو استحوا
مش هيتكلموا مية في المية ويقولوا كل حاجة بمنتهى الصراحة. احنا عايزينكم يتكلموا امهات المؤمنين معلمات ومرشدات للامة كلها. اللهم اجعلنا ابناء بارين بامهاتنا زوجات النبي الطاهرات المطهرات رضي الله عنهم جميعا وارضاهم. يتوقف هنا الليلة باذن الله. اللهم انا نسألك حبك وحبك
من يحبك وحب كل عمل يقربنا الى حبه. اللهم ما رزقتنا ما نحب فاجعله قوة لنا فيما تحب وما زويت عنا مما نحب. فاجعله فراغا لنا فيما تحب. اللهم اجعل حبك احب الينا من اهلينا واموالنا ومن
الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احمي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك
سعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفر مغفرة ذنوبنا. اسأل الله العلي العظيم ان يجعل هذا التدبر في ميزان حسناته وحسناتكم جميعا. اللهم بحق كل حرف في كتاب
بك تلوناه او تدبرناه. اكفنا واهلينا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا
رضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك. اللهم انك تعلم ان هذه القلوب
قد اجتمعت على كتابك وعلى محبتك. والتقت يا ربنا على طاعتك. وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها. واملأها بنورك الذي لا يخفو
واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم باذن الله غدا ان كنا من اهل الدنيا